Eden Azar “Chelsi”ga qarshi o‘yindan keyingi harakati uchun “Real” muxlislaridan uzr so‘radi

“Real” hujumkor yarim himoyachisi Eden Azar madridliklar klubi muxlislaridan uzr so‘radi.

 Kadr: DAZN
Men uzr so‘rayman. O‘zim haqimda bildirilgan qator fikrlarni o‘qidim. Menda “Real” muxlislarini ranjitish niyati yo‘q edi. Men “Real”da o‘ynashni orzu qilganman va bu yerga g‘alaba qozonish uchun kelganman.
Mavsum hali tugamadi, biz birgalikda La Liga uchun kurashishimiz kerak! Hala Madrid.
Eden Azar, “Real” futbolchisi
Eslatib o‘tamiz, Chempionlar Ligasi yarim final javob bahsi doirasida “Chelsi”ga qarshi kechgan o‘yindan keyin Azar lodonliklar futbolchilari bilan quvnoq ohangda suhbat qurgan. Bu ijtimoiy tarmoqlarda ko‘plab muhokamalarga sabab bo‘ldi.
Avvalroq “Real” belgiyalik futbolchini transferga qo‘ygani xabar qilingandi.
Eslatib o‘tamiz, Azar 2012—2019-yillar mobaynida “Chelsi”da to‘p surgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!